Azamul: d allal, d afardis agejdan si tmedyazt taqbaylit, s ways yebna usugen, d win yennarnan s waṭas ɣef tzamulit sexdamen yimedyazen n zik, amgired yella-d deg lebni n usugen asefran, akken i d-yenna Djellawi:" Tamedyazt taqbaylit taqburt, tessexdam aṭas azamul, dɣa wagi yettawi-t-id umedyaz seg ugama, neɣseg wayen i as-d-yezzin, d anect-agi i t-yeǧǧan yeshel I lefhama n win ara yeɣren "3. Yal amdan di tmetti anda yettidir ur yezmir ara ad yini ayen yettḥulfu neɣ ayen ɣef yettxemmim deg wallaɣ-is mebla ma yessexdem azamul i yzemren ad yili d aserwes neɣ d tumnayt.